Nordjyske GomSpace skal udvikle Forsvarets første satellit, der skal overvåge arktis.

Sammen med DTU og Forsvarsministeriets Materiel- og Indkøbstjeneste skal den Aalborg-baserede virksomhed GomSpace udvikle en nano-satellit, der skal overvåge arktis. Satellitten bliver ikke mere end 30 cm x 20 cm x 10 cm, men vil alligevel kunne rumme radiomodtagere, der kan opfange positionssignaler fra skibe og fly. Satellitten bliver Forsvarets første og den skal altså bruges som led i et analysen af Forsvarsministeriets fremtidige opgaveløsning i Arktis. Her vil den i de kommende år vil bidrage til en styrket overvågning af Danmarks arktiske egne. Satellitten får navnet Ulloriaq. Det er grønlandsk og betyder "stjerne". - Vi ser frem til at arbejde tæt sammen med Forsvarets Materiel- og Indkøbstjeneste og DTU på dette spændende projekt og sammen udvikle og demonstrere Ulloriaq-missionen, siger administrerende direktør i GomSpace, Niels Buus.